
A missziós külszolgálatot teljesítő állományt érő pszichikai hatások a családtámogatás tükrében.

Dolgozatom fő témája a Magyar Honvédség Humánszolgáltató, Tájékoztató és Családtámogató Rendszere, különös tekintettel a missziós külszolgálatot vállaló állományra. A témát egy logikai láncot követve közelítettem meg. Ahhoz, hogy megértsük a családtámogatás fontosságát célszerűnek találtam körbetekinteni a kicsit szélesebb, mégis szorosan kapcsolódó kőrben.
Először foglalkoztam magával a misszióval, a magyarok békefenntartói missziós szerepvállalásáról és a NATO-hoz való szövetségesi hűségünk lényegéről.
A teljesség igénye nélkül megvizsgáltam a missziós szolgálat során fellépő legjellemzőbb pszichikai hatások veszélyeit.
Hangsúlyos részt kapott dolgozatomban a családtagok érzelmi háttere, minden, ami érzelmileg feléled bennük a missziós időszakban, legyen szó félelmeikről, aggályaikról akár a kiutazást megelőzőleg vagy a távollét során, de még katona visszatérését követő időszakban is.
Egy teljes fejezetet szenteltem magának a Humánszolgáltató Iroda és a Rendszer bemutatásának.
Ahhoz, hogy igazán sajátomnak érezzem tudományos értekezésemet interjúkat készítettem missziót megjárt katonákkal és azok családtagjaival.
Befejezésül megfogalmaztam az általam elérendőnek vélt célokat. 



